Digliserida

Digliserida atau diasilgliserol (DAG) merupakan gliserida yang mengandungi dua rantaian asid lemak yang diikat secara kovalen kepada molekul gliserol melalui rangkaian ester. Salah satu contohnya adalah seperti gambar dibawah, 1-palmitoil-2-oleoil-gliserol yang mengandungi rantaian sisi yang diperoleh daripada asid palmitik dan asid oleik.

Bahan tambah makanan 
Monoasilgliserol dan diasilgliserol (E471) merupakan bahan tambah makanan yang biasa digunakan untuk mencampurkan sesetengah bahan bersama seperti minyak dan air, dimana kedua-dua bahan tersebut tidak boleh bergabung dengan baik. Sumber komersial untuk bahan tambah ini mungkin bersumberkan haiwan (diperoleh daripada lembu atau khinzir) atau sayur-sayuran seperti minyak kanola atau kacang soya. Ia juga selalu dijumpai dalam minuman, ais krim, mentega kacang, gula getah, hias atas krim putar, marjerin dan bahan-bahan pembuatan roti.

Rujukan 

Lipid
Ester asid lemak
Bahan tambah makanan
Transduksi isyarat